@<PERSON> - Model pentru capitolul C7:

LIDER DE CONSORȚIU – TECHNOHUB

Impactul proiectului asupra Liderului de consorțiu se va manifesta prin mai multe aspecte calitative și cantitative:

•             Îmbunătățirea portofoliului curent de produse și servicii (având în vedere experiența Technohub în implementarea proiectelor de dezvoltare aplicații TIC și mentenanță sisteme informatice) cu 1 produs propriu inovativ (platforma AIDA) care poate fi folosit pentru prestarea unei game largi de servicii in domeniul TIC pornind de la servicii de implementare soluții IoT până la serviciile inovative de instanțiere dinamică automată prin intermediul platformei AIDA; 

•             Implementarea proiectului va conduce la realizarea de produse căutate pe piață, prin investiții relativ ușor de amortizat prin valoarea mare adăugată rezultată în urma activităților comerciale viitoare, conducând la oferirea unei game mai largi de produse și servicii proprii ce contribuie direct la creșterea competitivității companiei pe piața națională și europeană de servicii TIC, documentată prin existența unor acorduri de testare și evaluare a platformei cu clienți potențiali din mediul privat și public (menționați în secțiunea C1);

•             Transferul de experiență și know-how între resursele umane implicate în derularea proiectului din partea liderului de consorțiu și echipele celorlalți 2 parteneri din proiect și din cluster care vor duce la un schimb calitativ de experiență cu echipe pluridisciplinare cu experiență în alte sub-domenii TIC respectiv în inovarea de produse și servicii, ceea ce va conduce la consolidarea capacităților CDI (Cercetare/Dezvoltare/Inovare) ale companiei; 

•             Intensificarea activităților de inovare în cadrul întreprinderii pe parcursul proiectului prin concentrarea eforturilor în vederea obținerii unei eficiențe ridicate în cercetarea și dezvoltarea unei platforme inovative proprii care să permită companiei accesul într-o nouă piață, folosind personal propriu cu experiență anterioară în dezvoltarea software și în implementarea unor proiecte TIC de mare anvergură, în detrimentul implementării de produse TIC dezvoltate și deținute de către terți respectiv a desfășurării de activități de dezvoltare software la comandă de tip outsourcing pentru terți;

•             Un numar de 4 posturi mentinute pentru echipa de management a proiectului, un numar de 12 posturi mentinute si 2 posturi nou create in echipa de implementare a proiectului, respectiv un număr de 6 posturi menținute și 4 posturi nou create pentru asigurarea mentenanței și sustenabilității proiectului in perioada post-implementare; Menționăm că posturile nou create vor fi ocupate prin recrutare până la finalizarea proiectului pentru a asigura transferul de know-how după finalizarea implementării;

•             Crearea unor noi parteneriate cu ceilalți membri ai clusterului care fac parte din consorțiu pentru adresarea pieții de servicii de testare și monitorizare continuă a operaționalității și adăugarea de noi clienți în portofoliul companiei; Canalele de comercializare și distribuție identificate se bazează pe distribuția directă proprie sau în parteneriat cu membrii clusterului, cu precădere către clienții din mediul privat și public care și-au exprimat deja interesul (menționați în secțiunea C1) și către clienții existenți pentru alte produse din portofoliul companiei și ai partenerilor (menționați în secțiunile B.1.3, B.2.3).

•             Utilizarea cunoștințelor și tehnologiilor dobândite în cadrul proiectului în proiectele viitoare ale companiei, prin replicarea, adaptarea și extinderea serviciilor de testare funcțională, non-funcțională și structurală precum și a serviciilor de monitorizare continuă la alte tipuri de sisteme TIC folosite în sectoare precum sectorul de utilități respectiv sectorul de infrastructuri critice.